FOTBALL: - Etter nøye overveielser har jeg bestemt meg for å fratre stillingen som hovedtrener i FKH. Jeg ønsker i den forbindelse å uttrykke min takknemlighet overfor spillere og støtteapparat, spesielt Andrea Lobberto. Jeg vil også benytte anledningen til å ønske klubben og dets spillere alt godt i fortsettelsen, sier Dempsey i en pressemelding fra klubben.

Mark Dempsey kom til FKH som assistenttrener før 2015-sesongen og overtok siden ansvaret som hovedtrener i klubben.

Assistenttrener Andrea Loberto leder FKH mot Viking lørdag.

Det var like etter klokken fire torsdag ettermiddag at sjokkbeskjeden kom fra Haugesund stadion. Eirik Opedal har nesten ikke fått sjanse til å summe seg når Haugesunds Avis tar kontakt.

– Jeg er i sjokk. Nå må vi sette oss ned å se på situasjonen, sier Opedal.

Han vil ikke svare på hvorfor Dempsey forlater klubben så hastig.

– Jeg kommer ikke til å kommentere det på nåværende tidspunkt, sier han.

LES OGSÅ: – Han takket for seg, men oppga ingen grunn

SE BILDESERIE:

LES OGSÅ: Klubbens versjon

LES OGSÅ: – Tilbød meg å bli ut sesongen